Tristan Woods

* Reginald Woods (husbond)
* Lilla Woods (adoptivdatter)

**Tristan Woods** (født **Sparrow**) er en avalonsk kremmer og alliert av opprørerne. Han er sønn av Abigail og Michael Lee Sparrow, og dermed broren til Humphrey, Travis og Lilla Sparrow. Han er husbonden til Reginald Woods, og sammen med ham har de en adoptivdatter: Lilla Woods.

## ***Biografi***

### **Tidlig liv**

Tristan ble født på Sparrow-gården av Abigail og Michael Lee Sparrow fire år etter det som ville blitt storebror Travis; tre år senere kom Tristans lillesøster til verden. Som barn av bønder, var Tristan og søsknene beregnet for å bli nettopp det – og ingenting mer, dog Tristan hadde vyer om å bli noe mer.

Tristans barndom gikk i mye av innhøsting av korn og grønnsaker, samt løpe til og fra baron Enigmas borg for å lage brød, ettersom Abigail måtte stå for matlaging og innhøsting – samt passe på Lilla da hun kom til verden.

### **Prøve lykken**

I en alder av tolv, bestemte Tristan seg for å prøve lykken i Feamath Peak. Familien mente at det bare var bra, ettersom de hadde oppdaget hans naturlige talent når det gjaldt matematikk – og med timer fra Edward Harris, en nabo og pensjonert lærer, hadde Tristan i flere år bedrevet undervisning. Det eneste som hindret ham, var baronens tropper. Troppene kontrollerte landeområdene til hest, og ville bringe Tristan til borgen om han ble tatt – hvor han mest sannsynlig ikke ville komme ut av igjen. Tristan spurte allikevel baronen personlig, og underlig nok ga mannen ham frihet fra jorden hans: dette betydde Tristan at han kunne dra rundt i hele Avalon uten å være redd for å bli forfulgt av baronens tropper. Med denne velsignelsen, dro Tristan til Feamath Peak.

### **Skaffe seg familie**

Tristan forsvinner fra historien, men nevnes her og der. De gangene Tristan står oppført noen plasser, har han alltid kommet med varer til militære stasjoner eller til rike personer. Ved noen tilfeller står han også oppført med yrket som kremmer – og kremmer reiser rundt omkring hele tiden med varer. Allikevel dukker han opp over en lengre periode på nytt i de nordlige avalonske avisene. En prest forente Tristan Sparrow med Reginald Woods i ekteskap. Nordlige aviser og sladderblader hadde ingenting annet å skrive om i flere uker. Statskirken prøvde å finne ut av måter de kunne oppheve forholdet, men flere personer som støttet ekteskapet fortalte følgende til de troende: Elementvokterne hadde blitt skapt av en kvinne og et dyr – aktet prestene og prestinnene å si at ekteskapet mellom to likekjønnede var verre enn mellom et menneske og et dyr, ettersom det var sodomi. De troende la seg flate, og kunne ikke gjøre annet enn å føye seg: Elementvokterne, kilden til deres tro, var dessuten avkommene av denne kvinnen og dyret.

Ettersom Tristan og Reginald ikke kunne få et kjødelig barn, adopterte de et fra byen Rockson. Jentungen hadde ikke noe navn, så de døpte henne Lilla – oppkalt etter Tristans søster. Jenten viste seg med årene å ha samme naturlige talenter som Tristan, og både han og Reginald brukte tiden sin på å lære henne matematikk og handel, samt kurser og myntenheten. Gleden tok imidlertid da Lilla døde av en langvarig sykdom, knappe 12 år. Da en patolog undersøkte liket hennes, kunne det stadfestes at hun hadde dødd av kreft. Etter dette, hadde familien en begravelse, og kisten hennes ble begravd ved siden av graven til Tristan Sparrow på familiegården.

### **Rolle i revolusjonen**

Da Tristan fikk høre om en gruppe kvinner og menn som angrep Imperiet, aktet Tristan å støtte dem. På hans turer hadde han sett mye elendighet, og før adoptivdatteren, hadde han lett etter leger som aktet å helbrede henne – men ingen ville, ikke før det var for sent. Han ønsket derimot ikke å delta i kampene selv, men heller drive handelen sin videre – og på denne måten styrke opprørerne ytterligere.

## ***Trivia***

1. *Tristan* er en opprinnelig fransk og engelsk form av det piktiske mannsnavnet *Drustan*, en kjæleform av *Drust* som var et piktisk navn som sannsynligvis var dannet av keltiske *drest*, «opprør, tumult».
2. *Sparrow* er det engelske ordet for fuglen «spurv».
	* En spurv assosieres gjerne med ensomhet, begjær, fruktbarhet og lojalitet.
	* En spurv assosieres også med Afrodite.
3. *Woods* er engelsk for «skog»